

Z A P I S N I K


43. sjednice Vijeća Gradske četvrti Gornja Dubrava, održane 27. prosinca 2024. godine u 
  Područnom uredu Gradske uprave Dubrava, Dubrava 49, dvorana „C“  
s početkom u 17:00


NAZOČNI ČLANOVI VIJEĆA:

1.	TIHANA BANKO
2.	DARIO BUDAK
3.	BERNARD BUDIMIR
4.	ZDENKA ĐAKOVIĆ
5.	ZDRAVKO FABIJANIĆ
6.	LUKA HOLJEVAC
7.            HELENA KERETA TELIŠMAN
8.	MARJANCA KOSTREVEC
9.	VELIBOR MEANDŽIJA
10.        	DUBRAVKO NEKRET KATIĆ
11.	INES OCVIRK
12.         AVNI OSMANI
13.	IVAN RADIĆ
14.	MEREME SAMAHODAJ THAQI
15.	ILIJA SLIŠKO
16.         DUBRAVKO TOMAIĆ
17.	ROBERT TUKAČ
18.	NINOSLAV VRANJEŠ

ODSUTNI ČLANOVI VIJEĆA:

1.            DOMAGOJ MLINARIĆ



OSTALI NAZOČNI:

- Nataša Šprem, dipl.ing., univ.spec., voditeljica Područnog odsjeka Gornja Dubrava



Predsjednik pozdravlja sve prisutne članove Vijeća, utvrđuje prisutnost 18 od 19 članova Vijeća čime je omogućeno pravovaljano odlučivanje te otvara 43. sjednicu Vijeća. 

Predsjednik predlaže prihvaćanje zapisnika 42. sjednice Vijeća Gradske četvrti Gornja Dubrava. 
Tekst Zapisnika 42. sjednice Vijeća Gradske četvrti Gornja Dubrava, održane 21. studenog 2024. godine jednoglasno je prihvaćen, te na isti nema primjedbi.

Predsjednik poziva sve prisutne članove da se izjasne o predloženim točkama dnevnog reda 43. sjednice, te predlože izostavljanje pojedine točke dnevnog reda ili dopunu istog.

Predsjednik predlaže dnevni red kao u pozivu uz tri dopunske točke.


DOPUNA DNEVNOG REDA
1. Prijedlog zaključka o davanju mišljenja za spajanje dijela katastarske čestice u vlasništvu Grada Zagreba s katastarskom česticom 8213, k.o. Granešina Nova
2. Prijedlog zaključka  o prijedlogu za postavljanje prometnog ogledala na križanju Radenske i Mljekarske ulice
3. Prijedlog zaključka o prijedlogu za sanaciju Novoselečkog puta -  križanje Sunekova/Lektrščica



Vijeće jednoglasno prihvaća dnevni red koji glasi:


DNEVNI RED
1. Plan komunalnih aktivnosti Gradske četvrti Gornja Dubrava u 2025. – donošenje
2. Plan potreba za aktivnostima, programima i projektima unapređenja kvalitete života građana – donošenje zaključka
3. Prijedlog zaključka o prijenosu obveza iz Plana komunalnih aktivnosti Gradske četvrti Gornja Dubrava u 2024. na teret Gradskog ureda za mjesnu samoupravu, promet, civilnu zaštitu i sigurnost
4. Prijedlog zaključka o prijenosu obveza iz Plana komunalnih aktivnosti Gradske četvrti Gornja Dubrava u 2024. na teret Vodoopskrbe i odvodnje
5. Prijedlog zaključka o zakupu poslovnog prostora za potrebe rada Mjesnog odbora Zeleni brijeg
6. Prijedlog zaključka o prijedlogu za izmještanje autobusnog stajališta u Dubečkoj ulici
7. Prijedlog zaključka o prijedlogu za izmještanje autobusnog stajališta autobusne linije 208 Dubrava - Vidovec
8. Prijedlog zaključka  o prijedlogu za postavljanje uzdignute plohe na Novoselečkom trgu kod kbr. 8 do 11
9. Prijedlog zaključka o prijedlogu za postavljanje uspornika prometa na Slanovečkoj cesti kod kbr. 35
10. Prijedlog zaključka o prijedlogu za postavljanje prometnog ogledala u ulici Pustika
11. Prijedlog zaključka  o prijedlogu za postavljanje prometnog ogledala na križanje ulice Rudolfa Ivankovića i Dubečke ulice
12. Prijedlog zaključka o prijedlogu za postavljanje prometnog ogledala u ulici Krča
13. Prijedlog zaključka  o prijedlogu za postavljanje prometnog ogledala na križanju Radenske i Mljekarske ulice
14. Prijedlog zaključka  o prijedlogu za izmještanje prometnog znaka u Garešničkoj ulici
15. Prijedlog zaključka o pokretanju inicijative za realizaciju središnje ulice naselja Branovečina II 
16. Prijedlog zaključka o davanju mišljenja na Prijedlog Programa Gradskog projekta Zagrebački velesajam - istok
17. Prijedlog zaključka o davanju mišljenja na izdavanje odobrenja za postavljanja pokretne naprave – luna parka
18. Prijedlog zaključka o davanju mišljenja za spajanje dijela katastarske čestice u vlasništvu Grada Zagreba s katastarskom česticom 8213, k.o. Granešina Nova
19. Prijedlog zaključka o prijedlogu za sanaciju Novoselečkog puta -  križanje Sunekova/Lektrščica
20. Pitanja, prijedlozi i obavijesti





Ad 1) Plan komunalnih aktivnosti Gradske četvrti Gornja Dubrava u 2025. 

Predsjednik pojašnjava prijedlog. Otvara raspravu. 
U raspravi sudjeluju: H. Kereta Telišman i predsjednik
Budući da se više nitko ne javlja za riječ Vijeće, na prijedlog predsjednika, većinom glasova sa 11 „ZA“ i 7 „SUZDRŽANIH“  – donosi


Plan komunalnih aktivnosti Gradske četvrti Gornja Dubrava 
u 2025.

(Plan se nalazi u privitku ovog zapisnika i njegov je sastavni dio.)






Ad 2) Plan potreba za aktivnostima, programima i projektima unapređenja kvalitete života građana

Predsjednik pojašnjava prijedlog. Otvara raspravu. 
U raspravi sudjeluju: H. Kereta Telišman, M. Kostrevec i predsjednik
Budući da se više nitko ne javlja za riječ Vijeće, na prijedlog predsjednika, većinom glasova sa 11 „ZA“ i 7 „SUZDRŽANIH“  – donosi

Plan potreba za aktivnostima, programima i projektima unapređenja 
kvalitete života građana Gradske četvrti Gornja Dubrava u 2025.

(Plan se nalazi u privitku ovog zapisnika i njegov je sastavni dio.)







Ad 3) Prijedlog zaključka o prijenosu obveza iz Plana komunalnih aktivnosti Gradske četvrti Gornja Dubrava u 2024. na teret Gradskog ureda za mjesnu samoupravu, promet, civilnu zaštitu i sigurnost

Predsjednik pojašnjava prijedlog. Otvara raspravu. 

U raspravi sudjeluju: I. Sliško, H. Kereta Telišman i predsjednik

Budući da se više nitko ne javlja za riječ Vijeće, na prijedlog predsjednika, jednoglasno donosi


Zaključak o prijenosu obveza iz Plana komunalnih aktivnosti Gradske četvrti Gornja Dubrava u 2024. na teret Gradskog ureda za mjesnu samoupravu, promet, civilnu zaštitu i sigurnost

(Zaključak se nalazi u privitku ovog zapisnika i njegov je sastavni dio.)






Ad 4) Prijedlog zaključka o prijenosu obveza iz Plana komunalnih aktivnosti Gradske četvrti Gornja Dubrava u 2024. na teret Vodoopskrbe i odvodnje

Predsjednik pojašnjava prijedlog. Otvara raspravu. 

U raspravi sudjeluju: H. Kereta Telišman i predsjednik

Budući da se više nitko ne javlja za riječ Vijeće, na prijedlog predsjednika, jednoglasno donosi






Zaključak o prijenosu obveza iz Plana komunalnih aktivnosti Gradske četvrti Gornja Dubrava u 2024. na teret Vodoopskrbe i odvodnje d.o.o.

(Zaključak se nalazi u privitku ovog zapisnika i njegov je sastavni dio.)







Ad 5) Prijedlog zaključka o zakupu poslovnog prostora za potrebe rada Mjesnog odbora Zeleni brijeg

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o zakupu poslovnog prostora za potrebe rada 
 Mjesnog odbora Zeleni brijeg


1. Predlaže se produženje Ugovora o zakupu poslovnog prostora, između Grada Zagreba i Đurđe Kršić iz Zagreba, Bačun 2, za potrebe rada Mjesnog odbora Zeleni brijeg, po dosadašnjim uvjetima na razdoblje od 01. siječnja do 30. lipnja 2025. godine.

1. Navedeni prostor, ukupne površine 71 m²,  nalazi se u Zagrebu, Miroševečki brijeg 45. 

1. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, na daljnje postupanje.





Ad 6) Prijedlog zaključka o prijedlogu za izmještanje autobusnog stajališta u Dubečkoj ulici

Predsjednik pojašnjava prijedlog. Otvara raspravu. 

U raspravi sudjeluju: H. Kereta Telišman, I. Sliško i predsjednik

Budući da se više nitko ne javlja za riječ Vijeće, na prijedlog predsjednika, jednoglasno donosi



ZAKLJUČAK
o prijedlogu za izmještanje autobusnog stajališta u Dubečkoj ulici


1. Razmotren je prijedlog Vijeća Mjesnog odbora Dubec o prijedlogu za izmještanje autobusnog stajališta „Dubečka ulica 89“ (autobusno stajalište se nalazi ispred kbr. 91) jer se građani žale da putnici stvaraju buku i bacaju smeće u živicu.
 
1. Vijeće podržava prijedlog i predlaže komisijski očevid kako bi se pronašlo drugo pogodno mjesto za izmještanje stanice.

1. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove i Zagrebačkom električnom tramvaju d.o.o. na daljnje postupanje.






Ad 7) Prijedlog zaključka o prijedlogu za izmještanje autobusnog stajališta autobusne linije 208 Dubrava – Vidovec

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


ZAKLJUČAK
o prijedlogu za izmještanje autobusnog stajališta 
autobusne linije 208 Dubrava - Vidovec


1. Razmotren je prijedlog Vijeća Mjesnog odbora Miroševec, o prijedlogu  za izmještanje postojećeg autobusnog stajališta linije 208 Dubrava – Vidovec u smjeru Vidovca, koje se trenutno nalazi na križanju k.č.br. 3033 i k.č.br. 2789 obje k.o. Granešina Nova, na novu lokaciju, na križanje k.č.br. 3033 i k.č.br. 5116, 5119 i 5120 sve k.o. Granešina Nova (nasuprot autobusnog stajališta iste autobusne linije, smjer Dubrava).
 
2. Gore navedeno se predlaže kako bi se na mjestu trenutnog stajališta (smjer Dubrava) postavila uzdignuta ploha sa pješačkim prijelazom.

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove i Zagrebačkom električnom tramvaju d.o.o. na daljnje postupanje.




Ad 8) Prijedlog zaključka  o prijedlogu za postavljanje uzdignute plohe na Novoselečkom trgu kod kbr. 8 do 11

Predsjednik pojašnjava prijedlog. Otvara raspravu. 
Budući da se više nitko ne javlja za riječ Vijeće, na prijedlog predsjednika, većinom glasova sa 7 „ZA“, 10 „PROTIV“ i 1 „SUZDRŽAN“  – donosi


Z A K L J U Č A K
 o prijedlogu za postavljanje uzdignute plohe na Novoselečkom trgu kod kbr. 8 do 11


1. Razmotren je prijedlog Vijeća Mjesnog odbora Novoselec, o prijedlogu  za postavljanje uzdignute plohe na Novoselečkom trgu kod kbr. 8 do 11 zbog nepoštivanja ograničenja brzine i sigurnosti djece.

2. Nakon provedenog glasovanja sa 7 glasova „ZA“, 10 „PROTIV“ i 1 „SUZDRŽAN“ prijedlog nije usvojen.

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.






Ad 9) Prijedlog zaključka o prijedlogu za postavljanje uspornika prometa na Slanovečkoj cesti kod kbr. 35

Predsjednik pojašnjava prijedlog. Otvara raspravu. 
U raspravi sudjeluju: I. Ocvirk i predsjednik
Budući da se više nitko ne javlja za riječ Vijeće, na prijedlog predsjednika, većinom glasova sa 16 „ZA“ i 2 „SUZDRŽANIH“  – donosi


Z A K L J U Č A K
 o prijedlogu za postavljanje uspornika prometa na Slanovečkoj cesti kod kbr. 35


1. Razmotren je prijedlog Vijeća Mjesnog odbora Dankovec, o prijedlogu  za postavljanje uspornika prometa na Slanovečkoj cesti kod kbr. 35 zbog smanjenja brzine vozila jer u suprotnom uzrokuju frcanje kamenja koje potom oštećuje vozila parkirana u dvorištu autolakirerskog obrta na adresi Slanovečka cesta 35.

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.






Ad 10) Prijedlog zaključka o prijedlogu za postavljanje prometnog ogledala u ulici Pustika

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi

Z A K L J U Č A K
 o prijedlogu za postavljanje prometnog ogledala u ulici Pustika


1. Razmotren je prijedlog Vijeća Mjesnog odbora Dankovec o prijedlogu za postavljanje prometnog ogledala u ulici Pustika, na k.č.br. 13805, MB 338486, k.o. Čučerje Novo radi bolje preglednosti i sigurnosti svih sudionika prilikom uključivanja u promet sa sporednog puta na ulici Pustika.

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.





Ad 11) Prijedlog zaključka  o prijedlogu za postavljanje prometnog ogledala na križanje ulice Rudolfa Ivankovića i Dubečke ulice

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi









Z A K L J U Č A K
 o prijedlogu za postavljanje prometnog ogledala na križanje ulice
Rudolfa Ivankovića i Dubečke ulice


1. Razmotren je prijedlog Vijeća Mjesnog odbora Dubec o prijedlogu za postavljanje prometnog ogledala na križanje ulice Rudolfa Ivankovića i Dubečke ulice.
 
2. Navedeno se predlaže jer se na križanju navedenih ulica nalazi automehaničar gdje zbog puno parkiranih automobila pri izlazu s ulice Rudolfa Ivankovića na Dubečku ulicu dolazi do smanjene preglednosti ostatka prometa Dubečkom ulicom.

3. Vijeće podržava navedeni prijedlog. 

4. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.






Ad 12) Prijedlog zaključka o prijedlogu za postavljanje prometnog ogledala u ulici Krča

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za postavljanje prometnog ogledala u ulici Krča


1. Razmotren je prijedlog Vijeća Mjesnog odbora Novoselec o prijedlogu za postavljanje prometnog ogledala u ulici Krča nasuprot kbr. 24 a na k.č. 4977 k.o. Sesvete zbog sigurnosti svih sudionika u prometu.

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.








Ad 13) Prijedlog zaključka  o prijedlogu za postavljanje prometnog ogledala na križanju Radenske i Mljekarske ulice

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za postavljanje prometnog ogledala 
na križanju Radenske i Mljekarske ulice


1. Razmotren je prijedlog Vijeća Mjesnog odbora Gornja Dubrava o prijedlogu za postavljanje prometnog ogledala na križanju Radenske i Mljekarske ulice.

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.







Ad 14) Prijedlog zaključka  o prijedlogu za izmještanje prometnog znaka u Garešničkoj ulici

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za izmještanje prometnog znaka u Garešničkoj ulici


1. Razmotren je prijedlog KAP-KO d.o.o., iz Zagreba, Prijepoljska ulica 20A o prijedlogu za izmještanje prometnog znaka u Garešničkoj ulici.

2. Vijeće podržava navedeni prijedlog kojeg dostavlja u prilogu ovog zaključka.

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 15) Prijedlog zaključka o pokretanju inicijative za realizaciju središnje ulice naselja Branovečina II

Predsjednik pojašnjava prijedlog. Otvara raspravu. 
Budući da se više nitko ne javlja za riječ Vijeće, na prijedlog predsjednika, većinom glasova sa 11 „ZA“ i 7 „SUZDRŽANIH“  – donosi

ZAKLJUČAK
o prijedlogu pokretanja inicijative za realizaciju središnje ulice Branovečina II


1. Temeljem Urbanističkog plana uređenja Branovečina II, izrađenog od Gradskog ureda za strategijsko planiranje i razvoj grada, Vijeće predlaže da se u prioritete za 2025. godinu uvrsti projektiranje središnje prometnice naselja (GU-Glavna ulica s komunalnom infrastrukturom) dužine cca 800 m.
 
2. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove i Gradskom uredu za gospodarstvo, ekološku održivost i strategijsko planiranje.   






Ad 16) Prijedlog zaključka o davanju mišljenja na Prijedlog Programa Gradskog projekta Zagrebački velesajam - istok

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


ZAKLJUČAK
o davanju mišljenja na Prijedlog Programa Gradskog projekta
 Zagrebački velesajam - istok

1. Razmotren je Prijedlog Programa Gradskog projekta Zagrebački velesajam – istok.

1. Daje se pozitivno mišljenje o navedenom.








Ad 17) Prijedlog zaključka o davanju mišljenja na izdavanje odobrenja za postavljanja pokretne naprave – luna parka

Predsjednik pojašnjava prijedlog. Otvara raspravu. 
Budući da se više nitko ne javlja za riječ Vijeće, na prijedlog predsjednika, većinom glasova sa 15 „ZA“, 2 „PROTIV“ i 1 „SUZDRŽAN“  – donosi

ZAKLJUČAK
o davanju mišljenja na izdavanje odobrenja za
postavljanja pokretne naprave – luna parka


1. Razmotren je zahtjev Vilia Bergera iz Zagreba, za izdavanje odobrenja za  postavljanja pokretne naprave – luna parka na površinu u vlasništvu Grada Zagreba, križanje Dankovečke ulice i Koledinečke ulice, na k.č. br. 4866/1, k.o. Dubrava u proljetnom periodu od 04.04.2025. do 18.05.2025. i u jesenskom periodu od 27.09.2025. do 02.11.2025.

2. Daje se pozitivno mišljenje o navedenom.

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalne poslove i javne površine, na daljnje postupanje.







Ad 18) Prijedlog zaključka o davanju mišljenja za spajanje dijela katastarske čestice u vlasništvu Grada Zagreba s katastarskom česticom 8213, k.o. Granešina Nova

Predsjednik pojašnjava prijedlog. Otvara raspravu. 
U raspravi sudjeluju: H. Kereta Telišman, D. Tomaić, I. Sliško i predsjednik.

Budući da se više nitko ne javlja za riječ Vijeće, na prijedlog predsjednika, većinom glasova sa 7 „ZA“, 6 „PROTIV“ i 5 „SUZDRŽANIH“  – donosi









Z A K L J U Č A K
 o davanju mišljenja na zahtjev Mire Jakovljevića za otkup dijela k.č. 8200 k.o. Granešina nova


1. Razmotren je zahtjev gosp. Mire Jakovljevića za otkup dijela k.č. 8200 k.o. Granešina nova, kako bi se ista mogla spojiti s k.č. 8213 k.o. Granešina nova.

1. Nakon provedenog glasovanja sa 7 glasova „ZA“, 6 „PROTIV“ i 5 „SUZDRŽANIH“ prijedlog nije usvojen.
 
1. Ovaj Zaključak dostavlja se Miri Jakovljeviću, Zagreb, Goričanci 4.







Ad 19) Prijedlog zaključka o prijedlogu za sanaciju Novoselečkog puta -  križanje Sunekova/Lektrščica

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za sanaciju Novoselečkog puta -  križanje  Sunekova/Lektrščica


1. Vijeće predlaže Gradskom uredu za mjesnu samoupravu, promet, civilnu zaštitu i sigurnost da se, u sklopu redovnog održavanja nerazvrstanih cesta, sanira ulica Novoselečki put, od križanja sa Sunekovom ulicom do ulice Lektrščica.  

2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, na daljnje postupanje.










Ad 20) Pitanja, prijedlozi i obavijesti

Predsjednik obavještava prisutne o početku izgradnje nogostupa u ulici Lektrščica, o akcijama PKA iz 2024., koje su naznačene kao prenesene zbog mogućeg neplaćanja; budući su akcije izvršene predsjednik smatra da istima nije mjesto u Planu za 2025. godinu. Također, obavještava o dopisu ViO-e kojim su se obvezali, uz djelomično sudjelovanje Grada, da prihvaćaju obvezu sanacije klizišta na Velikom vrhu.
Daria Budaka zanima o kojoj ogradi je riječ u ulici Pukleki, na što predsjednik odgovara da se radio o sanaciji klizišta.
Bernard Budimir obavještava prisutne o povećanju proračunskih sredstava u 2025. vezanih za zdravstvenu skrb.
Helena Kereta Telišman smatra da je potrebno pronaći rješenje nepropisnog parkiranja na zelenoj površini kod HPB. U daljnjoj raspravi vijećnici zaključuju da inicijativa o istom treba krenuti od stane mjesnog odbora.
Ilija Sliško predlaže donošenje zaključka za Zagrebačke ceste vezano za postavu prometnih znakova koji nisu postavljeni dobro te ih vjetar nosi.

[bookmark: _GoBack]Kako nitko od prisutnih nema dodatnih pitanja, prijedloga i obavijesti, predsjednik najavljuje iduću sjednicu sredinom siječnja 2025.
  





KLASA: 024-08/24-002/305
URBROJ: 251-13-11-5/003-24-2
U Zagrebu, 27. prosinca 2024.

Dovršeno: 
Zapisnik vodila i sastavila:
Nataša Šprem, dipl.ing., univ.spec.

Predsjednik
Vijeća Gradske četvrti
Gornja Dubrava


Luka Holjevac, v.r.
